**OSI NEW Logo__ ´³ó Ñ³ë³ñ³ÏáõÃÛ³Ý ÑÇÙÝ³¹ñ³ÙÝ»ñ - Ð³Û³ëï³Ý**

ÂáõÙ³ÝÛ³Ý ÷áÕáó 2-ñ¹ ÷³Ï. ïáõÝ 7/1, ºñ¨³Ý, 375002 Ð³Û³ëï³Ý • Ð»é/ü³ùë (374-10) 533862, 536758

• E-mail: info@osi.am • www.osi.am •

**Երիտասարդների կարողությունների զարգացման ծրագիր**

**Մասնակցության հրավեր**

**Դիմելու վերջնաժամկետը՝ հունիսի 4, 2016թ.**

Հարգելի երիտասարդներ,

ԲՀՀ-Հայաստան կազմակերպությունը /այսուհետ՝ Հիմնադրամ/ իր Երիտասարդական նախաձեռնությունների շրջանակներում սկսում է նոր գաղափարի իրականացում, որը նպատակ ունի աջակցել երիտասարդներին մասնագիտական կողմնորոշման և կարողությունների զարգացման հարցում` ընձեռելով աշխատանքային պրակտիկա անցկացնելու հնարավորություն Հիմնադրամի գործընկեր հասարակական կազմակերպություններից որևէ մեկում: Նախաձեռնությանը մասնակցող կազմակերպությունները գործունեություն են իրականացնում մարդու իրավունքների պաշտպանության, խոսքի ազատության, կոռուպցիայի դեմ պայքարի, հանրային իրազեկման և բազմակարծության ապահովման, կանանց հիմնախնդիրների, խտրականության և ընտանեկան բռնության դեմ պայքարի, և այլ ոլորտներում:

Նախաձեռնության նպատակն է աջակցել երիտասարդներին առավել արդյունավետ իրականացնել իրենց հասարակական գործունեությունը, աշխատանքային փորձ ձեռք բերել իրենց հետաքրքրող ոլորտում և նախընտրած կազմակերպությունում, ինչպես նաև օժանդակել երիտասարդներին մասնագիտական կողմնորոշման հարցերում: Նախատեսվում է, որ մեկ ամսվա աշխատանքային պրակտիկայի ընթացքում երիտասարդներն ընդգրկված կլինեն կազմակերպության բովանդակային աշխատանքներում և կմասնակցեն նոր ծրագրերի մշակման և իրականացման մեջ:

Մրցույթում հաղթած մասնակցիներին Հիմնադրամը կտրամադրի **կրթաթոշակ**, որը կփոխհատուցի աշխատանքային պրակտիկայի հետ կպաված ծախսերը **երկու շաբաթ** կամ **մեկ ամիս**` ներառյալ բնակարանի վարձակալություն /եթե կա նման անհրաժեշտություն/, տրանսպորտային ծախսեր, օրապահիկ և այլն:

**Ո՞վ կարող է մասնակցել**

Ծրագրին կարող են մասնակցել **18-30 տարեկան** **երիտասարդներ**, որոնք կընտրվեն մրցութային կարգով՝ հիմք ընդունելով իրենց ներկայացրած դիմում-հայտերը: Հայտերն ուսումնասիրելիս հատուկ ուշադրություն է դարձվելու այն փաստին թե արդյո**՞**ք մասնակիցները հստակ պատկերացում ունեն թե ի**՞**նչ են ակնկալում իրենց մասնակցությունից և ինչպե**՞**ս են հետագայում օգտագործելու ստացված գիտելիքները և փորձը:

**Ինչպե՞ս դիմել**

Ծրագրին մասնակցելու համար անհրաժեշտ է ուղարկել դիմում - հայտ հետևյալ ձևաչափով՝

1. Անձնական տվյալներ՝ Անուն, Ազգանուն, տարիք, քաղաք, մարզ, կոնտակտային տվյալներ/հեռ., էլ. հասցե/
2. Կրթություն/ մասնագիտություն /եթե առկա է/
3. Աշխատանքային և/կամ կամավորական փորձ /եթե այդպիսին կա/ /ոչ ավել քան 100 բառ/
4. Հետաքրքրության շրջանակ /օր.՝ տնտեսագիտություն, մարդու իրավունքներ, բնապահպանություն, արվեստ և մշակույթ, կոռուպցիա, հանրային առողջապահություն, լրագրություն և այլն /
5. Ի**՞**նչ սպասումներ ունեք այս ծրագրին մասնակցելուց /ոչ ավել քան 300 բառ/
6. Նշեք այն կազմակերպության անունը, որտեղ ցանկանում եք վերապատրաստում անցնել: Նշեք թե ի**՞**նչով է պայմանավորված Ձեր ընտրությունը և ի**՞**նչ գիտելիքներ կամ փորձ եք ակնկալում ստանալ /կազմակերպությունների ցանկը կարող եք գտնել հայտարարության վերջում/ /ոչ ավել քան 300 բառ/
7. Խնդրում ենք նշել թե ի**՞**նչպես եք պատրաստվում կիրառել ստացած փորձը և գիտելիքները ապագայում /ոչ ավել քան 200 բառ/
8. Խնդրում ենք նշել վերապատրաստման ցանկալի ժամկետները և տևողությունը /երկու շաբաթ կամ մեկ ամիս սկսած ս.թ. հուլիսի 15-ից/
9. Բյուջե /խնդրում ենք տրամադրել Ձեր կողմից հաշվարկված բյուջե ոչ ավել քան 400,000 ՀՀ դրամի սահմաններում, բյուջեն պետք է ներառի հետևյալ տողերը՝ բնակարանի վարձակալություն /եթե Ձեր ընտրած կազմակերպությունը գտնվում է այլ քաղաքում կամ մարզում /, տրանսպորտային ծախսեր, օրապահիկ:

Մրցույթի վերջնական արդյունքները նախատեսվում է հայտարարել մինչև ս.թ. հունիսի 30-ը:

Հայտերի ընդունման վերջնաժամկետն է ս.թ. **հունիսի 4-ը,** դիմում-հայտը և կից փաստաթղթերը /ռեզյումե/ պետք է ուղարկել էլ. տարբերակով հետևյալ էլ. հասցեին՝ [register@osi.am](mailto:register@osi.am): Հարցերի դեպքում կարող եք զանգահարել ԲՀՀ-Հայաստանի Երիտասարդական նախաձեռնությունների համակարգող` Լաուրա Գևորգյանին հետևյալ հեռախոսահամարներով՝ (010) 53-38-62; 53-67-58 կամ գրել` [laura@osi.am](mailto:laura@osi.am):

Անհամբեր սպասում ենք Ձեր դիմում-հայտերին

Հարգանքով՝

ԲՀՀ-Հայաստան թիմ

**Ծրագրին մասնակցող կազմակերպությունների ցանկ**

1. Հելսինկյան Քաղաքացիական Ասամբլեայի Վանաձորի գրասենյակ, Վանաձոր, Լոռի

<http://hcav.am/>

1. Հայաստանի Հելսինկյան կոմիտե, Երևան

<http://armhels.com/>

1. Թրանսփարենսի Ինթերնեշնլ հակակոռուպցիոն կենտրոն, Երևան

<http://transparency.am/>

1. Իրազեկ քաղաքացիների միավորում, Երևան

<http://uicarmenia.org/>

1. Մեդիա կենտրոն, Երևան

<http://www.media-center.am/>

1. «Հանրային տեղեկատվություն և գիտելիքի կարիք» ՀԿ, Երևան

<http://www.pinkarmenia.org/>

1. Մարտունու կանանց համայնքային խորհուրդ ՀԿ, Մարտունի, Գեղարքունիք

<http://mwccngo.am/>

1. «Խորան Արդ» ինտելեկտուալ կենտրոն հասարակական կազմակերպություն

Գյումրի, Շիրակ

1. Գորիսի մամուլի ակումբ, Գորիս, Սյունիք

[www.gorispress.am](http://www.gorispress.am)

1. «Արմավիրի զարգացման կենտրոն» ՀԿ, Արմավիր

<http://armavirdc.org/>

1. Իրավունքի զարգացման կենտրոն ՀԿ, Երևան

<http://www.healthrights.am/eng/glossary/>

<https://m.facebook.com/profile.php?id=1036133856408756>

1. Նոր Սերունդ ՀԿ, Երևան /գլխավոր գրասենյակ/, Գորիս, Դիլիջան, Վանաձոր, Գյումրի /մասնաճյուղեր/

[www.ngngo.net](http://www.ngngo.net)

1. Հանուն հավասար իրավունքների ՀԿ, Երևան